ai4bharat/Pralekha huggingface dataset:
प्रधानमंत्री कार्यालय
जापान के विदेश मंत्री और रक्षा मंत्री ने प्रधानमंत्री नरेन्द्र मोदी से मुलाकात की
भारत-जापान विदेश एवं रक्षा मंत्री संवाद  के उद्घाटन बैठक में शामिल होने के लिए भारत दौरे पर आए जापान के विदेश मंत्री श्री तोशिमित्सु मोतेगी और रक्षा मंत्री श्री तारो कोनो ने आज प्रधानमंत्री श्री नरेन्द्र मोदी से मुलाकात की।
प्रधानमंत्री ने आगन्तुक मंत्रियों का स्वागत किया और अक्टूबर, 2018 में जापान में आयोजित 13वें भारत-जापान वार्षिक शिखर सम्मेलन के दौरान स्वयं और जापान के प्रधानमंत्री अबे द्वारा निर्धारित लक्ष्य को हासिल करने में दोनों पक्षों के सक्षम होने पर अपनी संतुष्टि व्यक्त की। प्रधानमंत्री ने बताया कि यह बैठक भारत और जापान के बीच द्विपक्षीय रणनीति, सुरक्षा और रक्षा सहयोग को और मजबूत करेगी।
प्रधानमंत्री ने दोनों देशों के लोगों, क्षेत्र और पूरी दुनिया के लाभ के लिए भारत-जापान संबंधों के सर्वांगीण विकास के महत्व पर जोर दिया। प्रधानमंत्री ने कहा कि दोनों देशों के बीच नियमित तौर पर उच्च स्तरीय विनिमय रिश्ते की गहराई और ताकत का प्रमाण है।
प्रधानमंत्री ने कहा कि वे और प्रधानमंत्री अबे दोनों देशों के बीच द्विपक्षीय साझेदारी को मजबूत करने पर बहुत जोर देते हैं। उन्होंने बताया कि वे अगले महीने भारत-जापान वार्षिक शिखर सम्मेलन में प्रधानमंत्री अबे का भारत में स्वागत करने को उत्सुक हैं। प्रधानमंत्री ने कहा कि जापान के साथ भारत का संबंध भारत-प्रशांत क्षेत्र में शांति, स्थिरता और समृद्धि के लिए हमारी दृष्टि का एक प्रमुख घटक है और इसके साथ ही भारत की एक्ट ईस्ट पॉलिसी की आधारशिला भी है।
आरकेमीणा/आरएनएम/एएम/एके/डीसी-4503
(Visitor Counter : 445
रक्षा मंत्रालय
सीएएस ने वायुसेना केन्द्र, जोरहट का दौरा किया
भारतीय वायुसेना के लुप्त विमान एएन-32 की खोज का काम आज भी अनवरत रूप से से जारी रहा। 3 जून को वायुयान ने असम में भारतीय वायुसेना के जोरहट एयरबेस से अरुणाचल प्रदेश के पश्चिमी सियांग जिले में मेछुका एडवांस्ड लैंडिंग ग्राउण्ड के लिए उड़ान भरी थी। जब यह बात जानकारी में आई कि वायुयान निर्धारित समय में अपने गंतव्य तक नहीं पहुंचा तो भारतीय वायुसेना ने वायुयान का पता लगाने के लिए व्यापक तलाशी अभियान शुरू किया।
इसरो सहित विभिन्न एजेंसियों के संसाधनों को अभियान की प्रभावशीलता बढ़ाने के लिए अभियान से जोड़ दिया गया। तलाशी का क्षेत्र पहाड़ों तथा घने जंगलों से से भरा है। पिछले ज्यादातर समय इस क्षेत्र में मौसम प्रतिकूल रहा है और बारिश हो रही है जिससे वायुयान द्वारा खोज अभियान में दिक्कतें आ रही हैं।
भारतीय सेना, आईटीबीपी, राज्य पुलिस एवं स्थानीय निवासी आज भी पूरी तरह खोज में जुटे रहे। अधिक से अधिक क्षेत्रों में एयरबॉर्न सेंसरों एवं उपग्रहों द्वारा खोज की जा रही है।
वायुसेना प्रमुख एयर चीफ मार्शल बी. एस. धनोवा ने जारी खोज अभियानों का आकलन करने के लिए आज वायुसेना केन्द्र जोरहट का दौरा किया। उन्हें अभियान के बारे में विस्तृत जानकारी दी गई और अब तक प्राप्त इनपुट से परिचित कराया गया। उन्होंने विमान में सवार अधिकारियों एवं जवानों के परिवारों से बातचीत की।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 161.47 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 13.32 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,61,47,69,885
|
|
शेष टीके
|
|
13,32,44,836
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 161.47 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 13.32 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
रक्षा मंत्रालय
222 स्क्वाड्रन तंजावुर एयर फोर्स स्टेशन में शामिल
 जनरल बिपिन रावत पीवीएसएम, यूवाईएसएम, एवीएसएम, वाईएसएम, एसएम, वीएसएम, एडीसी, वायु सेना प्रमुख एयर चीफ मार्शल आरकेएस भदौरिया पीवीएसएम, एवीएसएम, वीएम एडीसी, रक्षा अनुसंधान विकास विभाग के सचिव और डीआरडीओ के प्रमुख डॉ. जी सतीश रेड्डी, एयर ऑफिसर कमांडिंग इन - चीफ  दक्षिणी नौसेना कमान एयर मार्शल अमित तिवारी एवीएसएम, वीएम, फ्लैग ऑफिसर कमांडिंग इन चीफ  पूर्वी नौ सेना कमान वाइस एडमिरल अतुल कुमार जैन एवीएसएम वीएसएम, हिंदुस्तान एयरोनॉटिक्स लिमिटेड के अध्यक्ष और प्रबंध निदेशक श्री आर माधवन और अन्य गणमान्य व्यक्ति भी इस समारोह में शामिल हुए।
सीडीएस जनरल बिपिन रावत की अगवानी एयर फोर्स स्टेशन तंजावुर के स्टेशन कमांडर ग्रुप कैप्टन प्राजुअल सिंह ने की। जनरल बिपिन रावत ने कहा कि टाइगरशार्क्स के पुनरुत्थान ने एकीकरण और मेल-मिलाप पर प्रकाश डाला है जो भारतीय सशस्त्र बलों का भविष्य है। उन्होंने कहा कि ब्रह्मोस युक्त एसयू 30 एमकेआई वायुयान एक बड़ा परिवर्तन लाएगा जो समुद्रीय क्षेत्र की सुरक्षा में व्यापक बढ़ोतरी करेगा। इस स्क्वाड्रन का भारतीय सशस्त्र बलों की संयुक्तता में गतिशीलता लाने के लिए भारतीय सेना और नौसेना के साथ मिलकर परिचालन किया जाएगा।
वायु सेना प्रमुख एयर चीफ मार्शल आरकेएस भदौरिया ने अपने संबोधन में सीडीएस को इस समारोह में शामिल होने के लिए धन्यवाद दिया। उन्होंने कहा कि यह भारतीय वायु सेना दक्षिणी एयर कमान एयर फोर्स स्टेशन तंजावुर और 222 स्क्वाड्रन के लिए एक ऐतिहासिक दिन है। उन्होंने एसयू 30 एमकेआई स्क्वॉड्रन को शामिल करने के लिए तंजावुर को बेस के रूप में चुने जाने के निणर्य के बारे में जानकारी देते हुए बताया कि इसे रणनीतिक स्थिति के आधार पर चुना गया है। उन्होंने दक्षिण एयर कमान और एयर फोर्स स्टेशन तंजावुर के सभी कर्मियों की लगभग एक साल से स्क्वाड्रन शामिल करने की दिशा में किए गए प्रयासों की सराहना की। इस समारोह का समापन लाइट कॉम्बैट एयरक्राफ्ट, सारंग हेलीकॉप्टर डिस्प्ले टीम और सूर्य किरण एरोबिक टीम द्वारा किए गए उड़ान प्रदर्शन के साथ हुआ।
रक्षा मंत्रालय
डूरंड कप 'ट्रॉफी टूर' को सेवा प्रमुखों ने हरी झंडी दिखाकर रवाना किया
थल सेनाध्यक्ष जनरल मनोज पांडे, वायु सेना प्रमुख एयर चीफ मार्शल वीआर चौधरी और अखिल भारतीय फुटबॉल महासंघ  के अध्यक्ष श्री कल्याण चौबे ने भारत के सबसे पुराने फुटबॉल टूर्नामेंट डूरंड कप के 132वें संस्करण के "ट्रॉफी टूर" को 30 जून 2023 को मानेकशॉ सेंटर, दिल्ली कैंट में आयोजित समारोह में हरी झंडी दिखाई। यह टूर्नामेंट 03 अगस्त से 03 सितंबर 2023 तक कोलकाता में होगा। बड़ी संख्या में उपस्थित लोगों में युवा फुटबॉल प्रेमी और प्रतिष्ठित खेल हस्तियां शामिल थीं।
डूरंड कप एशिया का सबसे पुराना और दुनिया का तीसरा सबसे पुराना फुटबॉल टूर्नामेंट है, जिसमें देश भर के शीर्ष भारतीय फुटबॉल क्लब भाग लेते हैं। भारतीय सशस्त्र बलों द्वारा आयोजित, डूरंड कप वर्षों से भारत की सर्वश्रेष्ठ फुटबॉल प्रतिभाओं के पनपने का स्थल रहा है। उद्घाटन संस्करण 1888 में शिमला में हुआ था, जब इसकी शुरुआत एक आर्मी कप के रूप में हुई थी, जो केवल भारत में ब्रिटिश भारतीय सेना के सैनिकों के लिए हुआ करता था, लेकिन जल्द ही इसे नागरिक टीमों के लिए भी खोल दिया गया।
डूरंड कप टूर्नामेंट अनोखा है जहां विजेता टीम तीन ट्रॉफियां लेकर जाती है, यानी डूरंड कप , शिमला ट्रॉफी  और प्रेसिडेंट्स कप । अगले एक महीने में, ट्रॉफी टूर के हिस्से के रूप में तीन ट्रॉफियां मेगा इवेंट के लिए कोलकाता पहुंचने से पहले देश भर में घूमेंगी और शिमला, उधमपुर, जयपुर, मुंबई, पुणे, बेंगलुरु, भुवनेश्वर, कोकराझार, गुवाहाटी और शिलांग जैसे कुछ प्रमुख शहरों में प्रदर्शित होंगी।
टूर्नामेंट के 132वें संस्करण में नेपाल, भूटान और बांग्लादेश की टीमों सहित 24 टीमें भाग लेंगी। विदेशी टीमें 27 साल के अंतराल के बाद टूर्नामेंट में हिस्सा ले रही हैं। यह टूर्नामेंट सभी क्लब टीमों के लिए खुला है और अखिल भारतीय फुटबॉल महासंघ  के तत्वावधान में डूरंड फुटबॉल टूर्नामेंट सोसाइटी  द्वारा आयोजित किया जाता है। मूल रूप से टूर्नामेंट हमेशा खेल के क्षेत्र में उत्कृष्टता, खेल कौशल और प्रतिस्पर्धात्मकता के उच्च बिंदु का प्रतीक रहा है।
सड़क परिवहन एवं राजमार्ग मंत्रालय
श्री नितिन गडकरी कल असम में देश के पहले परिवहन के विभिन्न साधनों वाले लॉजिस्टिक पार्क का शिलान्यास करेंगे
 डॉ. वी.के. सिंह और श्री रामेश्वर तेली, राज्य के मंत्री, संसद सदस्य, विधायक और केंद्र तथा राज्य के वरिष्ठ अधिकारी शामिल होंगे।
693.97 करोड़ रुपये की लागत से बनने वाले इस पार्क से लोगों को हवाई, सड़क, रेल और जलमार्ग से सम्पर्क की सीधी सुविधा मिलेगी। इसे भारत सरकार की महत्वाकांक्षी भारत माला परियोजना के तहत विकसित किया जाएगा।
आयुष
भारतीय खाद्य सुरक्षा और मानक प्राधिकरण  और आयुष मंत्रालय ने 'आयुर्वेद आहार' उत्पादों के लिए नियम तैयार किए
'आयुर्वेद आहार' के उत्पादन और विपणन में मानकीकरण लाने के लिए सख्त सुरक्षा और गुणवत्ता मानक - आयुष मंत्रालय
आयुष मंत्रालय और स्वास्थ्य एवं परिवार कल्याण मंत्रालय के तहत खाद्य विनियमन के लिए भारत के शीर्ष संगठन भारतीय खाद्य सुरक्षा और मानक प्राधिकरण  ने 'आयुर्वेद आहार' श्रेणी के तहत खाद्य उत्पादों के लिए सुरक्षा और गुणवत्ता मानकों के नियम तैयार किए हैं। यह व्यापक पहल गुणवत्ता वाले आयुर्वेद खाद्य उत्पादों का विनिर्माण सुनिश्चित करेगी और मेक-इन-इंडिया उत्पादों के लिए अंतरराष्ट्रीय बाजार का विस्तार करने में मदद करेगी। आयुष मंत्रालय को विश्वास है कि ये नियम आयुष प्रणाली के संरक्षक के रूप में भारत की वैश्विक स्थिति को और मजबूत करेंगे।
विनियमन के अनुसार, 'आयुर्वेद आहार' उत्पादों का उत्पादन और विपणन अब सख्त खाद्य सुरक्षा और मानक  विनियम, 2022 के नियमों का पालन करेगा और एफएसएसएआई से लाइसेंस/अनुमोदन के बाद ही बाजार में उपलब्ध होगा। "आयुर्वेद आहार" श्रेणी के लिए एक विशेष लोगो बनाया गया है, जो आयुर्वेद खाद्य उत्पादों में आसानी से पहचान और गुणवत्ता को सुदृढ़ करेगा।
आयुष मंत्रालय इस समझ के साथ कि खाद्य सुरक्षा और गुणवत्ता निर्माताओं, उपभोक्ताओं के बीच एक साझा जिम्मेदारी है और हमारे द्वारा उपभोग किए जाने वाले भोजन को सुरक्षित और स्वस्थ बनाने के लिए सभी की भूमिका है। कोविड-19 महामारी के फिर से शुरू होने के बाद भोजन, पोषण, स्वास्थ्य, प्रतिरक्षा और स्थिरता पर ध्यान केंद्रित करने के बाद इसे और मजबूत किया गया है।
नियमों के अनुसार, आयुर्वेद की आधिकारिक पुस्तकों में वर्णित व्यंजनों / अवयवों / प्रक्रियाओं के अनुसार तैयार किए गए सभी भोजन को "आयुर्वेद आहार" माना जाएगा। स्वास्थ्य को बढ़ावा देने के लिए खाद्य व्यंजनों और सामग्री, विशिष्ट शारीरिक आवश्यकताओं और निर्दिष्ट बीमारियों के दौरान या बाद में उपभोग के लिए निर्दिष्ट खाद्य पदार्थ, आयुर्वेद में पथ्य के रूप में संदर्भित विकार इन नियमों के तहत आते हैं।
आयुर्वेद आहार की लेबलिंग में इच्छित उद्देश्य, लक्षित उपभोक्ता समूह, उपयोग की अनुशंसित अवधि और अन्य विशिष्ट आवश्यकताएं निर्दिष्ट होंगी। 'आयुर्वेद आहार' की विभिन्न श्रेणियों के लिए स्वास्थ्य संबंधी दावे और रोग संबंधी जोखिम में कमी के दावे तथा उनकी स्वीकृति प्रक्रिया विनियमों में निर्दिष्ट आवश्यकताओं के अनुसार होगी। हालांकि, 'आयुर्वेद आहार' में आयुर्वेदिक दवाएं या प्रोपराइटरी आयुर्वेदिक दवाएं और औषधीय उत्पाद, सौंदर्य प्रसाधन, नारकोटिक या साइकॉट्रॉपिक पदार्थ तथा जड़ी-बूटियां शामिल नहीं होंगी। इसके अलावा, 2 साल से कम उम्र के छोटे बच्चों के लिए आयुर्वेद आहार की भी सिफारिश नहीं की जाती है।
'आयुर्वेद आहार' को पूर्व अनुमोदन की आवश्यकता है, यह खाद्य सुरक्षा और मानकों  विनियम, 2017 के अनुसार होगा। एफएसएसएआई आयुष मंत्रालय के तहत दावों और उत्पादों के अनुमोदन पर सिफारिश प्रदान करने के लिए एफएसएसएआई के प्रतिनिधियों सहित संबंधित विशेषज्ञों से मिलकर एक विशेषज्ञ समिति का गठन करेगा और यह समिति "आयुर्वेद आहार" से संबंधित पंजीकरण या लाइसेंस या प्रमाणन या प्रयोगशाला मान्यता या परीक्षण या गुणवत्ता के मुद्दों से संबंधित समस्याओं के समाधान के लिए भी सशक्त होगी।
खाद्य व्यवसाय संचालक को खाद्य सुरक्षा और मानक विनियमों, प्रासंगिक बीआईएस विनिर्देशों के तहत परिभाषित मानदंडों के अनुसार सामग्री के लिए गुणवत्ता मानकों का पालन करना होगा।
शिक्षा मंत्रालय
श्री धर्मेंद्र प्रधान ने परीक्षा पे चर्चा 2022 में व्यापक भागीदारी का आह्वान किया
केन्द्रीय शिक्षा और कौशल विकास मंत्री श्री धर्मेंद्र प्रधान ने छात्रों, शिक्षकों और अभिभावकों को “परीक्षा पे चर्चा 2022” के पांचवें संस्करण में भाग लेने और प्रधानमंत्री श्री नरेन्द्र मोदी से मार्गदर्शन लेने का मौका पाने के लिए आमंत्रित किया।
प्रधानमंत्री श्री नरेन्द्र मोदी ने एक अनूठा संवादात्मक कार्यक्रम - परीक्षा पे चर्चा - की परिकल्पना की, जिसमें देश भर के और विदेशों से भी छात्र, अभिभावक, शिक्षक उनके साथ बातचीत करते हैं और जीवन को एक उत्सव के रूप में मनाने के उद्देश्य से परीक्षाओं की वजह से पैदा होने वाले तनाव को दूर करने के बारे में चर्चा करते हैं। यह कार्यक्रम पिछले चार वर्षों से शिक्षा मंत्रालय के स्कूली शिक्षा एवं साक्षरता विभाग द्वारा सफलतापूर्वक आयोजित किया जा रहा है।
इस कार्यक्रम का प्रारूप 2021 की तरह ही ऑनलाइन मोड में रखने का प्रस्ताव है। प्रतिभागियों का चयन करने के लिए 28 दिसंबर से 20 जनवरी 2022 तक https://innovateindia.mygov.in/ppc-2022/ पर विभिन्न विषयों पर एक ऑनलाइन रचनात्मक लेखन प्रतियोगिता आयोजित की जा रही है। चयनित विजेताओं द्वारा पूछे गए प्रश्नों को परीक्षा पे चर्चा कार्यक्रम में शामिल किया जाएगा।
कक्षा 9 से 12वीं तक के स्कूली छात्रों, शिक्षकों और अभिभावकों का चयन एक ऑनलाइन प्रतियोगिता के माध्यम से किया जाएगा। निम्नलिखित सूचीबद्ध विषयों पर 28 दिसंबर 2021 से लेकर 20 जनवरी 2022 तक https://innovateindia.mygov.in/ppc-2022/ पर पंजीकरण जारी है:
● छात्रों के लिए विषय:
a) कोविड -19 के दौरान परीक्षा संबंधी तनाव के प्रबंधन की रणनीतियां
b) आजादी का अमृत महोत्सव
c) आत्मनिर्भर भारत के लिए आत्मनिर्भर स्कूल
d) स्वच्छ भारत, हरित भारत
e) कक्षाओं में डिजिटल सहयोग
f) पर्यावरण संरक्षण और जलवायु परिवर्तन अनुकूलन
● शिक्षकों के लिए विषय:
a. नया भारत के लिए राष्ट्रीय शिक्षा नीति 
- कोविड-19 महामारी: अवसर एवं चुनौतियां
● अभिभावकों के लिए विषय:
- बेटी पढ़ाओ, देश बढ़ाओ
- लोकल टू ग्लोबल - वोकल फॉर लोकल
- सीखने के प्रति छात्रों की आजीवन ललक
माईगव पर प्रतियोगिताओं के माध्यम से चुने गए लगभग 2050 प्रतिभागियों को राष्ट्रीय शैक्षिक अनुसंधान और प्रशिक्षण परिषद  के निदेशक की ओर से प्रशंसा-पत्र और प्रधानमंत्री द्वारा लिखित हिंदी और अंग्रेजी में परीक्षा योद्धाओं  की पुस्तक से लैस एक विशेष परीक्षा पे चर्चा किट प्रदान की जाएगी। इस कार्यक्रम में देश भर के छात्रों, शिक्षकों और अभिभावकों की उत्साहपूर्ण भागीदारी होती है।
रेल मंत्रालय
यह वर्ष भारतीय रेल के लिए सबसे चुनौतीपूर्ण वर्ष रहा- श्री पीयूष गोयल
लॉकडाउन का एक वर्ष। कोविड-19 ने रेलवे के ‘संघर्ष करो और मजबूत होकर उभरो’ संकल्प को प्रदर्शित किया
“यह समय रेलवे की नियति और भविष्य का पुनर्लेखन करने का है। टिकाऊ, आधुनिक, यात्री अनुकूल, समय की पाबंद, सुरक्षित और व्यवसायियों की पहली पसंद”- श्री पीयूष गोयल
श्री पीयूष गोयल ने रेलवे बोर्ड, उसके अध्यक्ष, महाप्रबंधकों और प्रखंडीय रेलवे प्रबंधकों के साथ रेलवे के विभिन्न प्रखंडों और जोन्स के प्रदर्शन की समीक्षा की
रेल, वाणिज्य एवं उद्योग एवं उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने आज कहा कि भविष्य में भारतीय रेल की सफलता ही देश की सफलता को परिभाषित करेगी। उन्होंने यहां रेलवे बोर्ड के सदस्यों, जोनल रेलवे के महाप्रबंधकों और रेल प्रखंडों के प्रखंडीय प्रबंधकों के साथ एक समीक्षा बैठक में यह टिप्पणी की।
श्री गोयल ने कहा, “यह वर्ष भारतीय रेल के लिए सबसे चुनौतीपूर्ण वर्ष रहा। एक साल का लॉकडाउन हुआ। कोविड-19 ने भारतीय रेल के ‘संघर्ष करो और मजबूत होकर उभरो’ संकल्प को प्रदर्शित किया। रेलवे की मानसिकता में बदलाव आ गया है। अब रेलवे के लिए यह सामान्य काम नहीं रहा है। नई प्रौद्योगिकी और नवाचारों ने नए मानक और मानदंड तय कर दिए हैं।”
श्री गोयल ने कहा कि यह समय रेलवे की नियति और भविष्य की रूपरेखा के पुनर्लेखन का है। वह रेलवे जो टिकाऊ, आधुनिक, यात्री अनुकूल, समय की पाबंद, सुरक्षित और व्यवसायियों की पहली पसंद बने।
उन्होंने कहा कि 1223 मीट्रिक टन की उच्चतम माल ढुलाई क्षमता देश के लिए एक सकारात्मक संदेश है। इस वर्ष 5900 किलोमीटर रेलवे लाइन का विद्युतीकरण किया गया। यह भारतीय रेल द्वारा विद्युतीकरण के क्षेत्र में अब तक हासिल सर्वोच्च आंकड़ा है।
श्री पीयूष गोयल ने महामारी के दौरान उच्चतम माल ढुलाई क्षमता का प्रदर्शन करने के लिए रेलवे अधिकारियों और कर्मचारियों की प्रशंसा की और कहा कि यह अतुलनीय प्रयास थे। उन्होंने इस बात पर भी जोर दिया कि सुरक्षा उपायों को अपनाया जाए और इस संदर्भ में उन्होंने रेल अधिकारियों को अति सक्रियता के साथ काम करने का निर्देश दिया।
यह देखने वाली बात है कि भारतीय रेल ने माल की ढुलाई, आमदनी और गति के मामले में मार्च 2021 में माल ढुलाई के आंकड़ों में पर्याप्त उछाल दर्ज किया। ऐसा अनुमान है कि यह आंकड़ा पिछले साल के कुल माल ढुलाई आंकड़े को पार कर जाएगा। माल ढुलाई से प्राप्त राजस्व मार्च 2020-21 में बढ़कर 114652.47 करोड़ रुपए हो गया, जोकि पिछले वर्ष 112358.83 करोड़ रुपए था। यह +2 प्रतिशत की प्रगति दर्शाता है।
श्रम और रोजगार मंत्रालय
सेंट्रल बोर्ड ने वर्ष 2020-21 के लिए अपने ग्राहकों को 8.50 प्रतिशत ब्याज दर की सिफारिश की
ईपीएफ के केंद्रीय न्यासी बोर्ड की 228वीं बैठक आज जम्मू-कश्मीर के श्रीनगर में श्रम और रोजगार राज्यमंत्री  श्री संतोष कुमार गंगवार की अध्यक्षता में हुई। बैठक में उपाध्यक्ष श्री अपूर्व चंद्रा, सचिव  तथा सदस्य सचिव श्री सुनील बर्थवाल, केंद्रीय भविष्यनिधि आयुक्त उपस्थित थे। सेंट्रल बोर्ड ने वित्त वर्ष 2021 के लिए अपने ग्राहकों के संचित ईपीएफ पर 8.50 प्रतिशत वार्षिक ब्याज देने की सिफारिश की। ब्याज दर अधिकारिक रूप से सरकारी गजट में अधिसूचित होने के बाद ईपीएफओ ग्राहकों के खाते में ब्याज दर जमा करेगा।
ईपीएफओ ने वित्त वर्ष 2014 से लगातार 8.50 प्रतिशत का लाभ दिया है। योगिकीकरण के साथ ऊंची ईपीएफ ब्याज दर ग्राहकों के लिए काफी महत्व रखती है। इस तथ्य के बावजूद कि ईपीएफओ ने निवेश के प्रति अपना दृष्टिकोण अनुदार रखा है, सबसे अधिक बल पहले मूल धन की रक्षा और संरक्षण पर दिया है। ईपीएफओ की जोखिम प्रवृत्ति काफी कम रही है, क्योंकि इसमें गरीब आदमी के अवकाशप्राप्ति के बाद की बचत शामिल है।
ईपीएफओ कई वर्षों से अपने सदस्यों को न्यूनतम ऋण जोखिम के साथ विभिन्न आर्थिक चक्रों के माध्यम से अधिक आय प्रदान कर रहा है। ईपीएफओ निवेश के अधिक ऋण प्रोफाइल पर विचार करते हुए, ईपीएफओ की ब्याज दर उपभोक्ताओं को अन्य उपलब्ध निवेश अवसरों की तुलना में अधिक है।
2015-16 की अवधि के दौरान ईपीएफओ ने एनएसई 50 तथा डीएसई 30 सूचकांकों में एक्सचेंज ट्रेड फंड के माध्यम से इक्विटी में निवेश करना प्रारंभ किया। वित्त वर्ष 2015 में इक्विटी में पांच प्रतिशत निवेश प्रारंभ हुआ, जबकि बाद में यह निवेश धीरे-धीरे बढ़ने वाले पोर्टफोलियो में 15 प्रतिशत तक हो गया।
वित्तवर्ष 2021 के लिए ईपीएफओ ने निवेश समाप्त का निर्णय लिया और अनुसंशित ब्याज दर ऋण निवेश से प्राप्त ब्याज आय और इक्विटी निवेश से प्राप्त आय के मिश्रण का परिणाम हैं। इससे ईपीएफओ अपने ग्राहकों को अधिक लाभ देने में सक्षम हुआ है और भविष्य में भी अधिक लाभ देने के लिए सुरक्षित धन है। इस आय वितरण के कारण ईपीएफओ ने जमा से अधिक राशि कभी नहीं निकाली।
ईपीएफओ का आश्वस्त निश्चित लाभ की घोषणा सीबीटी द्वारा कर छूट के साथ प्रत्येक वर्ष की जाती है। इससे निवेशकों को आकर्षक पसंद मिलता है। उन्हें भविष्यनिधि, पेंशन तथा बीमा योजनाओं के रूप में मजबूत सामाजिक सुरक्षा मिलती है।
युवा कार्यक्रम एवं खेल मंत्रालय
खेलो इंडिया यूनिवर्सिटी गेम्स 2022 की शुरुआत 23 मई को उत्तर प्रदेश के गौतम बुद्ध नगर में कबड्डी के साथ हुई
खेलो इंडिया यूनिवर्सिटी गेम्स 2022 उत्तर प्रदेश  के पहले दिन की शुरुआत 23 मई को एसवीएसपी स्पोर्ट्स कॉम्प्लेक्स, गौतम बुद्ध नगर में कबड्डी के साथ हुई।
खेलो इंडिया यूनिवर्सिटी गेम्स 2022 उत्तर प्रदेश का आधिकारिक उद्घाटन समारोह 25 मई 2023 को होगा और केआईयूजी22यूपी के इस संस्करण में 21 खेलों के लिए 200 से अधिक विश्वविद्यालयों के 4000 से अधिक खिलाड़ी शामिल होंगे।
एसवीएसपी स्पोर्ट्स कॉम्प्लेक्स में पहले दिन कबड्डी प्रतिस्पर्धा से पहले एक संक्षिप्त सांस्कृतिक कार्यक्रम आयोजित किया गया, जिसमें क्षेत्र के स्कूली बच्चों ने भाग लिया। इस कार्यक्रम में उत्तर प्रदेश सरकार के लोक निर्माण विभाग के राज्य मंत्री तथा गौतम बुद्ध नगर जिले के प्रभारी मंत्री श्री बृजेश सिंह मुख्य अतिथि थे।
इस कार्यक्रम में गौतम बुद्ध नगर के सांसद डॉ. महेश शर्मा, राज्यसभा सदस्य श्री सुरेंद्र नागर, जिला पंचायत गौतमबुद्ध नगर के अध्यक्ष श्री अमित चौधरी, विधायक श्री श्रीचंद शर्मा, गौतमबुद्ध नगर के जिलाधिकारी श्री मनीष कुमार वर्मा और गौतमबुद्ध नगर की पुलिस आयुक्त श्रीमती लक्ष्मी सिंह उपस्थित थे।
इनके अलावा इस कार्यक्रम में पैरालिंपियन और कांस्य पदक विजेता श्री वरुण भाटी, अंतर्राष्ट्रीय पहलवान सुश्री बबिता नागर, यूपी योद्धा के प्रमुख कबड्डी खिलाड़ी श्री आशीष नागर, और श्री आशु सिंह भी उपस्थित थे।
एसवीएसपी स्पोर्ट्स कॉम्प्लेक्स में आज कबड्डी के चार प्रतिस्पर्धी दौर शुरू हुए। नोएडा के शहीद विजय सिंह पथिक इंडोर स्पोर्ट्स कॉम्प्लेक्स में महिला वर्ग के शुरुआती लीग मैच में अटल बिहारी वाजपेयी विश्वविद्यालय यूनिवर्सिटी , बिलासपुर को चौधरी रणबीर सिंह विश्वविद्यालय, जींद से 28-41 से हार का सामना करना पड़ा।
एबीवीवीयू के लिए, संजू देवी ने प्रारंभिक दौर के मैच के शुरुआती चरणों में अपनी टीम के लिए बहुत मेहनत की, हालांकि उनकी कड़ी मेहनत भी उनकी टीम को विजय नहीं दिला सकी क्योंकि उनकी टीम पूरे मैच के लिए एक समग्र रणनीति नहीं बना पाई। दूसरी ओर, जींद के खिलाड़ियों ने संजू देवी को रोकने के लिए और मैच पर अपनी पकड़ मज़बूत करने के लिए अपनी रणनीति बदली और उसमें सफल रहे।
जींद यूनिवर्सिटी टीम के कोच रामपाल ने मैच के बाद कहा, "बिलासपुर टीम में एक अच्छी खिलाड़ी  थी, जबकि हमने  दिन के अपने पहले मैच को जीतने के लिए अंतिम चरण में अपनी रणनीति को सफलतापूर्वक बदल दिया और मैच जीत लिया।"
महिला वर्ग के दूसरे मुकाबले में एचपी यूनिवर्सिटी, शिमला ने एचसीवाई यूनिवर्सिटी, दुर्ग को 51-29 से हराया। शिमला यूनिवर्सिटी ने शुरू से ही कड़ी मेहनत की और मैच के पहले हाफ में 29-11 की बढ़त बना ली। शिमला की टीम ने दूसरे हाफ में 22 अंक जोड़े, जबकि दुर्ग की टीम ने अंतर को पाटने की भरसक कोशिश की, लेकिन खोई हुई जमीन को फिर से हासिल नहीं कर पाई।
पुरुष वर्ग के पहले मुकाबले में, एडमस विश्वविद्यालय कोलकाता ने गुरु काशी विश्वविद्यालय, तलवंडी साबो के खिलाफ कड़ा संघर्ष किया क्योंकि उसके दो खिलाड़ी पहले दौर के मैच के बीच में ही चोटिल हो गए। कोलकाता 29-35 से हार गया। शाम के फाइनल मैच में कोटा यूनिवर्सिटी ने एसआरएम यूनिवर्सिटी, चेन्नई पर 28-23 की आसान जीत दर्ज की।
खेलो इंडिया यूनिवर्सिटी गेम्स 2022 के दूसरे दिन उत्तर प्रदेश में गौतम बुद्ध यूनिवर्सिटी इंडोर स्टेडियम में बास्केटबॉल स्पर्धा की शुरुआत होगी और गौतम बुद्ध नगर में एसवीएसपी स्पोर्ट्स कॉम्प्लेक्स में कबड्डी प्रतिस्पर्धा का दूसरा दिन होगा, जबकि लखनऊ में मलखंभ, वॉलीबॉल, टेबल टेनिस, रग्बी, फुटबॉल  और टेनिस खेल प्रतिस्पर्धाओं की शुरुआत होगी।
विज्ञान एवं प्रौद्योगिकी मंत्रालय
जेएनसीएएसआर के वैज्ञानिकों ने विकसित किया एक नया अणु, जो अल्जाइमर के उपचार के लिए बन सकता है एक संभावित दवा उम्मीदवार
वैज्ञानिकों ने एक छोटा अणु विकसित किया है, जो उस प्रक्रिया को बाधित कर सकता है जिसके माध्यम से अल्जाइमर्स बीमारी  में न्यूरॉन निष्क्रिय हो जाते हैं। यह अणु दुनिया भर में डिमेंशिया  की प्रमुख वजह को रोकने या उसके उपचार में काम आने वाली संभावित दवा काउम्मीदवार बन सकता है।
अल्जाइमर्स से पीड़ित व्यक्ति के मस्तिष्क में, प्राकृतिक रूप से बनने वाले प्रोटीन के पिंड असामान्य स्तर तक जमा होकर फलक तैयार करते हैं जो न्यूरॉन्स के बीच जमा हो जाता है और कोशिका के कार्य को बाधित करता है। ऐसा ऐमिलॉयड पेप्टाइड  के निर्माण औरजमा होने के कारण होता है, जो केन्द्रीय तंत्रिका प्रणाली में एकत्र हो जाता है। बहुआयामी एमिलॉयड विषाक्तता के चलते अल्जाइमर बीमारी  की बहुक्रियाशील प्रकृति नेशोधकर्ताओं को इसके प्रभावी उपचार के विकास से रोका हुआ है।
विज्ञान एवं प्रौद्योगिकी विभाग, भारत सरकार के एक स्वायत्त संस्थान जवाहरलाल नेहरु सेंटर फॉर एडवांस्ड साइंटिफिक रिसर्च  में प्रोफेसर टी. गोविंदराजू की अगुआई में वैज्ञानिकों के एक दल ने एक नए छोटे अणुओं के समूह को तैयार और संश्लेषित किया है तथा एक प्रमुख उम्मीदवारके रूप में पहचान की है, जो एमिलॉयड बीटा  की विषाक्तता कम कर सकता है।
विस्तृत अध्ययनों ने टीजीआर63 नाम का यह अणुन्यूरोनल कोशिकाओं को एमिलॉयड विषाक्तता से बचाने के लिए एक प्रमुख उम्मीदवारसिद्ध किया है। आश्चर्यजनक रूप से, यह अणु कोर्टेक्स और हिप्पोकैम्पस, या टेम्पोरल लोब में गहराई में मौजूद जटिल हिस्से पर एमीलॉयड के बोझ को घटाने और संज्ञानता में कमी की स्थिति पलटने में भी कारगर पाया गया था। यह शोध हाल में एडवांस्ड थेरेप्युटिक्स में प्रकाशित हुआ है।
वर्तमान में उपलब्ध उपचार सिर्फ अस्थायी राहत उपलब्ध कराता है, और इसकी ऐसी कोई स्वीकृत दवा नहीं है जो सीधे अल्जाइमर्स बीमारी के रोग तंत्र के उपचार में काम आती हो। इस प्रकार, अल्जाइमर्स बीमारी को रोकने या उपचार के लिए एक दवा का विकास बेहद जरूरी है।
अल्जाइमर की बीमारी से प्रभावित चूहों के मस्तिष्क का जब टीजीआर63 से उपचार किया गया तो एमिलॉयड जमाव में खासी कमी देखने को मिली, जिससे इससे उपचार संबंधी प्रभाव की पुष्टि हुई है। अलग व्यवहार से जुड़े परीक्षण मेंचूहों में सीखने का अभाव, स्मृति हानि और अनुभूति घटने की स्थिति में कमी आने का पता चला है।इन प्रमुख विशेषताओं से एडी के उपचार के लिए एक भरोसेमंद दवा के उम्मीदवार के रूप में टीजीआर63 की क्षमताएं प्रमाणित हुई हैं।
एडी मरीजों, परिवारों, देखभाल करने वालों को गंभीर रूप से प्रभावित करती है और इसलिए यह वैश्विक स्तर पर बड़ी सामाजिक और आर्थिक बोझ है। जेएनसीएएसआर के दल द्वारा विकसित एक नए दवा उम्मीदवार टीजीआर63 में एडी के उपचार के लिए एक भरोसेमंद दवा बनने की संभावनाएं हैं।
चित्र स्रोत : एडवांस्ड थेरेप्युटिक्स 2021, 4, 200025
[प्रकाशन link: https://onlinelibrary.wiley.com/doi/full/10.1002/adtp.202000225
https://onlinelibrary.wiley.com/action/downloadSupplement?doi=10.1002%2Fadtp.202000225&file=SupportingVideo3.avi
https://onlinelibrary.wiley.com/action/downloadSupplement?doi=10.1002%2Fadtp.202000225&file=SupportingVideo2.avi
https://onlinelibrary.wiley.com/action/downloadSupplement?doi=10.1002%2Fadtp.202000225&file=SupportingVideo1.avi
ज्यादा जानकारी के लिए, प्रो. टी. गोविंदराजू  से संपर्क कर सकते हैं।]